แรงซื้อหุ้นพลังงาน-ปิโตรเคมี ดัน SET ปิดพุ่ง 12 จุด
แรงซื้อหุ้นพลังงาน-ปิโตรเคมี ดัน SET ปิดพุ่ง 12 จุด โดยดัชนีปิดตลาดวันนี้ที่ระดับ 1,791.02 จุด บวก 12.49 จุด หรือ 0.70% มูลค่าการซื้อขาย 9.08 หมื่นล้านบาท
4 ม.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,791.02 จุด บวก 12.49 จุด หรือ 0.70% มูลค่าการซื้อขาย 9.08 หมื่นล้านบาท
10 หุ้นดันดัชนีวันนี้

ด้านนายกิจพล ไพรไพศาลกิจ ผู้อำนวยการและนักกลยุทธ์ บล. ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาพรวมดัชนีในวันนี้ยังคงปรับตัวขึ้นต่อจากวานนี้ โดยหุ้นที่มีแรงซื้อเข้ามาส่วนใหญ่เป็นหุ้นในกลุ่มพลังงาน และปิโตรเคมี ขณะเดียวกัน ยังมีแรงทำกำไรกลับออกมาในหุ้นหลายกลุ่มหลังดัชนีขึ้นไปทดสอบที่ระดับ 1,789 จุด
ส่วนแนวโน้มตลาดหุ้นไทยพรุ่งนี้ (5 ม.ค. 61) ประเมินว่าจะยังทรงตัวอยู่ที่ระดับ 1,780-1,800 จุด และคาดว่าตลาดจะมีความผันผวนเมื่อขึ้นไปทดสอบ แนะนักลงทุนทยอยขายทำกำไรออกมา ส่วนนักลงทุนรายใหม่ แนะเข้าเข้ามาซื้อหุ้นในช่วงที่ตลาดผันผวน โดยให้เน้นเลือกซื้อเป็นหุ้นรายตัว
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT  มูลค่าการซื้อขาย 5,705.47 ล้านบาท ปิดที่ 472 บาท เพิ่มขึ้น 22 บาท
BANPU มูลค่าการซื้อขาย 5,680.94 ล้านบาท ปิดที่ 20.60บาท เพิ่มขึ้น 1.10 บาท
GULF มูลค่าการซื้อขาย 3,825.76 ล้านบาท ปิดที่ 69.25 บาท เพิ่มขึ้น 0.50 บาท
PTTGC มูลค่าการซื้อขาย 3,554.73 ล้านบาท ปิดที่ 89.50บาท เพิ่มขึ้น 3.25 บาท
AOT มูลค่าการซื้อขาย 2,672.18 ล้านบาท ปิดที่ 70.50 บาท ไม่เปลี่ยนแปลง
 
ตลาดหุ้นเอเชีย
